《次韵仲信留别》
宋代·李洪

倦游再闰入都门，喜见隆兴诏令新。
功业讵堪铭日观，龙钟空叹倚天津。
题诗竹阁逢寒食，修禊兰亭及暮春。
我欲扁舟成泛宅，五湖烟月伴渔人。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。